CELEX: 52014PC0073
Language: mt
Date: 2014-02-10
Title: Proposta għal DEĊIŻJONI TAL-KUNSILL li testendi l-validità tad-Deċiżjoni 2012/96/UE

|
			
		
		
		52014PC0073
		
			Proposta għal DEĊIŻJONI TAL-KUNSILL li testendi l-validità tad-Deċiżjoni 2012/96/UE /* COM/2014/073 final - 2014/0037 (NLE) */
			
				
		
		
			
			   	MEMORANDUM TA’ SPJEGAZZJONI
Id-Deċiżjoni tal-Kunsill 2012/470/UE
tas-7 ta’ Awwissu 2012 estendiet il-validità
tad-Deċiżjoni tal-Kunsill 2012/96/UE
sal-20 ta’ Awwissu 2013 u ssospendiet l-applikazzjoni
tal-miżuri xierqa stabbiliti fid-Deċiżjoni 2002/148/KE, li
tillimita l-kooperazzjoni maż-Żimbabwe.
Fid-9 ta' Awwissu 2013, bid-Deċiżjoni 2013/428/UE,
il-Kunsill ddeċieda li jestendi aktar il-validità tad-Deċiżjoni
2012/96/EU tal-20 ta' Frar 2014, filwaqt li jżomm
is-sospensjoni tal-miżuri xierqa. 
Minħabba x-xewqa tal-UE li tkompli tinċentiva
implimentazzjoni sħiħa tad-dispożizzjonijiet ewlenin
fil-kostituzzjoni l-ġdida u r-rakkomandazzjonijiet li jifdal
mill-osservaturi internazzjonali u lokali dwar ir-riformi elettorali wara l-aħħar
elezzjonijiet, qed jiġi propost li l-Kunsill jestendi l-validità
tad-Deċiżjoni tal-Kunsill 2012/96/UE
sal-1 ta' Novembru 2014, billi jadotta dan li huwa mehmuż.
2014/0037 (NLE)
Proposta għal
DEĊIŻJONI TAL-KUNSILL
li testendi l-validità
tad-Deċiżjoni 2012/96/UE
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, b'mod partikolari l-Artikolu 217
tiegħu,
Wara li kkunsidra l-Ftehim ta’ Sħubija
bejn il-membri tal-Grupp ta’ Stati Afrikani, tal-Karibew u tal-Paċifiku,
min-naħa waħda, u l-Komunità Ewropea u l-Istati Membri tagħha,
min-naħa l-oħra, iffirmat f’Cotonou
fit-23 ta’ Ġunju 2000[1]
(minn hawn 'il quddiem imsejjaħ "il-Ftehim ta' Sħubija
AKP-KE"), kif rivedut f’Ouagadougou, il-Burkina Faso,
fit-22 ta’ Ġunju 2010[2],
u partikolarment l-Artikolu 96 tiegħu,
Waqt li kkunsidra l-ftehim intern dwar
il-miżuri li għandhom jittieħdu u l-proċeduri li
għandhom ikunu segwiti għall-applikazzjoni tal-Ftehim ta’
Sħubija tal-AKP-KE[3],
u b'mod speċjali l-Artikolu 3 tiegħu,
Wara li kkunsidra l-proposta mill-Kummissjoni,
Billi:
(1)       Bid-Deċiżjoni
2002/148/KE ngħalqu l-konsultazzjonijiet mar-Repubblika
taż-Żimbabwe skont l-Artikolu 96(2)(c) tal-Ftehim ta’
Sħubija tal-AKP-KE u ttieħdu miżuri xierqa. Minn dak
iż-żmien dawn il-miżuri ġew emendati u l-perjodu
tal-applikazzjoni tagħhom qed jiġi anlizzat mill-ġdid kull sena.
(2)       Bħala sinjal tal-impenn
kontinwu tal-Unjoni favur il-proċess politiku bħala parti mill-Ftehim
Politiku Globali, fis-7 ta' Awwissu 2012 il-Kunsill
iddeċieda li jestendi l-validità tad-Deċiżjoni 2012/96/UE, kif
ukoll li jissospendi l-applikazzjoni tal-"miżuri xierqa" li
jillimitaw il-kooperazzjoni maż-Żimbabwe skont l-Artikolu 96
tal-Ftehim ta’ Sħubija tal-AKP-KE għal perjodu ta’ 12-il xahar.
Fid-9 ta' Awwissu 2013, bid-Deċiżjoni 2013/428/UE,
il-Kunsill ddeċieda li jestendi aktar il-validità tad-Deċiżjoni
2012/96/EU tal-20 ta' Frar 2014, filwaqt li jżomm
is-sospensjoni tal-miżuri xierqa.
(3)       Skont il-ftehim tal-Kunsill
li jkompli jinċentiva implimentazzjoni sħiħa
tad-dispożizzjonijiet ewlenin fil-kostituzzjoni l-ġdida u
r-rakkomandazzjonijiet li jifdal mill-osservaturi internazzjonali u lokali dwar
ir-riformi elettorali wara l-aħħar elezzjoni, il-validiatà
tad-Deċiżjoni 2012/96/UE għandha tiġi estiża aktar,
filwaqt li tinżamm is-sospensjoni tal-miżuri xierqa.
(4)       L-Unjoni Ewropea tista’
tanalizza din id-deċiżjoni f’kull ħin,
ADOTTA DIN ID-DEĊIŻJONI:
Artikolu 1
Il-validità tad-Deċiżjoni 2012/96/UE
u tal-miżuri xierqa tagħha huma b’dan estiżi. Hija tiskadi
fl-1 ta’ Novembru 2014. L-applikazzjoni tal-miżuri xierqa
tibqa' sospiża.
Il-miżuri xierqa jinżammu taħt
reviżjoni kostanti u jiġu applikati mill-ġdid jekk
is-sitwazzjoni fiż-Żimbabwe tiddeterjora b’mod serju.
Artikolu 2
Din id-Deċiżjoni tidħol
fis-seħħ fil-jum tal-adozzjoni tagħha. Hija tiġi
ppubblikata f’Il-Ġurnal Uffiċjali tal-Unjoni Ewropea.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 317, 15.12.2000, p. 3.
[2]               ĠU L 287, 4.11.2010, p. 3.
[3]               ĠU L 317, 15.12.2000, p. 376, emendat
mill-ĠU L 247, 9.9.2006, p. 48